ΟΔΗΓΙΕΣ ΓΙΑ ΓΟΝΕΙΣ ΚΑΙ ΜΑΘΗΤΕΣ ΣΧΕΤΙΚΑ ΜΕ ΤΗΝ ΕΠΑΝΕΝΑΡΞΗ ΤΩΝ ΣΧΟΛΕΙΩΝ ΑΠΟ 1-6-2020

Αγαπητοί γονείς και μαθητές.

Όλοι γνωρίζουμε ότι με την κατάσταση που δημιουργήθηκε τους τελευταίους μήνες, η επανέναρξη των σχολείων δεν θα έχει τη μορφή που ξέραμε. Ακολουθώντας πιστά τις οδηγίες του Υπουργείου και των Υγειονομικών αρχών, σας γράφουμε παρακάτω με ποιο τρόπο θα καταφέρουμε να εδραιώσουμε την ασφάλεια της υγείας μας στο χώρο του σχολείου:

1. Οι μαθητές των τάξεων Α΄ Β΄ και Γ΄ θα έρχονται στο σχολείο **κάθε μέρα όλοι.**

Οι μαθητές των τάξεων Δ΄ Ε΄ και ΣΤ΄ χωρίζονται σε 2 τμήματα (λόγω του ότι

υπερβαίνουν τους 15 μαθητές). Τα ονόματα των παιδιών που θα ανήκουν στο 1ο ή

στο 2ο τμήμα (χρησιμοποιώντας αλφαβητική σειρά) θα σας τα ανακοινώσουν οι

εκπαιδευτικοί της κάθε τάξης με κάθε πρόσφορο μέσο (email, τηλέφωνο,

πλατφόρμα τηλεκπαίδευσης κλπ.)

Όσοι μαθητές αυτών των τάξεων ανήκουν στο 1ο τμήμα, για την ερχόμενη

εβδομάδα, θα έρχονται στο σχολείο τις μέρες Δευτέρα-Τετάρτη-Παρασκευή (οι

μαθητές του 2ου τμήματος θα μένουν σπίτι).

Όσοι ανήκουν στο 2ο τμήμα θα έρθουν τις μέρες Τρίτη-Πέμπτη της ερχόμενης

εβδομάδας. (Οι μαθητές του 1ου τμήματος θα μένουν σπίτι).

Τη μεθεπόμενη εβδομάδα (8 έως 12 Ιουνίου) τα τμήματα θα αντιστραφούν. Το 2ο

τμήμα θα έρχεται Δευτέρα-Τετάρτη-Παρασκευή και το 1ο Τμήμα Τρίτη-Πέμπτη.

2. Τη Δευτέρα αρχίζει και η διανομή των γευμάτων για όσους μαθητές είχαν κάνει

δήλωση συμμετοχής στο πρόγραμμα. Τα γεύματα θα παραδίδονται στα παιδιά,

στο τέλος του ωραρίου, **για κατανάλωση στο σπίτι.**

3. Οι μαθητές πρέπει να έχουν μαζί τους (μαζί με ό,τι άλλο που θα τους ζητήσουν οι

δάσκαλοί τους), οπωσδήποτε μπουκαλάκι με νερό, καπέλο και προαιρετικά

αντισηπτικό (το σχολείο διαθέτει αντισηπτικά).

4. Το Ολοήμερο Τμήμα καθώς και η Πρωινή Ζώνη προς το παρόν **δε θα**

**λειτουργήσουν.**

5. Οι γονείς παρακαλούνται να παραδίδουν τα παιδιά στην πόρτα του σχολείου και να

μην εισέρχονται στο χώρο του σχολείου ούτε στο προαύλιο.

Σας παρακαλούμε να δώσετε στα παιδιά σας να καταλάβουν ότι πρέπει να τηρούν τους κανόνες υγιεινής χεριών και προσώπου, να τηρούν τις αποστάσεις, να προσέχουν την υγιεινή στις τουαλέτες και να ανταποκρίνονται στις προτροπές των εκπαιδευτικών.